ai4bharat/Pralekha huggingface dataset:
মানবসম্পদবিকাশমন্ত্রক
শিক্ষার সমান সুযোগ-সুবিধা সুনিশ্চিত করতে সরকারের একগুচ্ছ পদক্ষেপ
নয়াদিল্লি, ২২ জুলাই, ২০২১
শিশুরদের নিখরচায় অবৈতনিক শিক্ষার অধিকার আইন, ২০০৯ অনুযায়ী উপযুক্ত কর্তৃপক্ষ ৬-১৪ বছর বয়সী প্রত্যেক শিশুর জন্য নিকটবর্তী বিদ্যালয়ে বিনামূল্যে অবৈতনিক শিক্ষার সুযোগ করে দেবে। মহামারীর সময় শিক্ষা মন্ত্রক প্রত্যন্ত ও দূরবর্তী অঞ্চলের শিশুদের কাছে শিক্ষার সুযোগ-সুবিধা পৌঁছে দিতে একগুচ্ছ পদক্ষেপ নেয়। তপশিলি জাতি ও উপজাতির ছাত্রছাত্রীরা ছাড়াও অঞ্চল ও আর্থিক অবস্থা নির্বিশেষে সব শ্রেণীর ছাত্রছাত্রীর কাছে শিক্ষার সু্যোগ পৌঁছে দেওয়া হয়েছে। ডিজিটাল/অনলাইন/অন-এয়ার পদ্ধতিতে শিক্ষাদান সম্পর্কিত সমস্ত প্রয়াসকে একত্রিত করার লক্ষ্যে পিএম ই-বিদ্যা নামে এক সুসংবদ্ধ উদ্যোগ গ্রহণ করা হয়েছে। এই উদ্যোগের মাধ্যমে দীক্ষা ও স্বয়ম অনলাইন পদ্ধতিতে স্বয়মপ্রভা টিভি অনুষ্ঠানের মাধ্যমে শিক্ষার সুযোগ পৌঁছে দেওয়া হয়েছে। এছাড়াও, বিভিন্ন পদ্ধতিতে পঠন-পাঠন অব্যাহত রাখতে রাজ্য ও কেন্দ্রশাসিত অঞ্চলগুলির জন্য প্রাজ্ঞতা নীতি-নির্দেশিকা জারি করা হয়েছে। এই নীতি-নির্দেশিকার আওতায় যেখানে ইন্টারনেট সংযোগ নেই অথবা ইন্টারনেট সংযোগের গতি অত্যন্ত মন্থর, সেই সমস্ত এলাকাগুলিতে টেলিভিশন ও বেতারের মতো মাধ্যমে শিক্ষার সুযোগ করে দেওয়া হয়েছে। এমনকি, প্রথম থেকে দ্বাদশ শ্রেণীর ছাত্রছাত্রীদের জন্য যাদের কাছে শিক্ষা গ্রহণের বৈদ্যুতিন উপকরণ রয়েছে অথবা নেই, তাদের সকলের জন্য শিক্ষার একটি ভিন্ন ব্যবস্থা হিসেবে বিকল্প শিক্ষাবর্ষ প্রণয়ন করা হয়েছে। এর পাশাপাশি, কম্যুনিটি রেডিও-র মাধ্যমে আবাসিক শিক্ষার্থীদের পাঠ্য পুস্তক সরবরাহ করে গৃহ শিক্ষকদের মাধ্যমে, কম্যুনিটি ক্লাসের মাধ্যমে, নিঃশুল্ক নম্বরের মাধ্যমে এবং এসএমএস-ভিত্তিক অডিও কনটেন্ট পাঠানোর মাধ্যমে শিক্ষার সুযোগ করে দেওয়া হয়েছে। ভারতে ডিজিটাল পদ্ধতিতে শিক্ষা সম্পর্কিত গত জুন মাসে যে প্রতিবেদন প্রকাশিত হয়েছে, সেখানে রাজ্য/কেন্দ্রশাসিত অঞ্চলগুলির বিভিন্ন প্রয়াসের কথা উল্লেখ রয়েছে। এই প্রতিবেদনটি দেখার জন্য পাশে লেখা লিঙ্কে ক্লিক করুন - https://www.education.gov.in/sites/upload_files/mhrd/files/India_Report_Digital_Education_0.pdf.
রাজ্যসভায় আজ এক লিখিত জবাবে এই তথ্য দেন শিক্ষা মন্ত্রী শ্রী ধর্মেন্দ্র প্রধান।
CG/BD/SB
(Visitor Counter : 149
প্রধানমন্ত্রীরদপ্তর
পরীক্ষা পে চর্চা নিয়ে সাধারণ মানুষের মধ্যে ব্যাপক উৎসাহের প্রশংসা করেছেন প্রধানমন্ত্রী
নয়াদিল্লি, ৩০ মার্চ, ২০২২
প্রধানমন্ত্রী শ্রী নরেন্দ্র মোদী এ বছরের পরীক্ষা পে চর্চা নিয়ে সাধারণ মানুষের মধ্যে যে উৎসাহ দেখা দিয়েছে, তার প্রশংসা করেছেন। লক্ষ লক্ষ মানুষ এই অনুষ্ঠান সম্পর্কে তাঁদের মূল্যবান মতামত ও চিন্তাভাবনা ব্যক্ত করেছেন। শ্রী মোদী পরীক্ষা পে চর্চা অনুষ্ঠানে অবদান রাখার জন্য ছাত্রছাত্রী, পিতামাতা ও শিক্ষক-শিক্ষিকাদের ধন্যবাদ জানিয়েছেন।
এক ট্যুইটে প্রধানমন্ত্রী বলেছেন, “এ বছরের পরীক্ষা পে চর্চা অনুষ্ঠান নিয়ে অভূতপূর্ব উৎসাহ দেখা যাচ্ছে। লক্ষ লক্ষ মানুষ তাঁদের মূল্যবান মতামত ও অভিজ্ঞতা সকলের সঙ্গে ভাগ করে নিয়েছেন। সমস্ত ছাত্রছাত্রী, পিতামাতা ও শিক্ষক-শিক্ষিকা, যাঁরা গুরুত্বপূর্ণ অবদান রেখেছেন, আমি তাঁদের ধন্যবাদ জানাই।
আগামী পয়লা এপ্রিল এই অনুষ্ঠানের জন্য আমি অপেক্ষায় রয়েছি”।
CG/BD/SB
(
স্বাস্থ্যওপরিবারকল্যাণমন্ত্রক
ভারতে এ পর্যন্ত ৪১ কোটি ৫৪ লক্ষের বেশি টিকাকরণ করা হয়েছে
সুস্থতার হার বেড়ে হয়েছে ৯৭.৩৬ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৪২ হাজার ০১৫
ভারতে সুস্পষ্টভাবে আক্রান্তের সংখ্যা  মোট আক্রান্তের ১.৩০ শতাংশ
দৈনিক আক্রান্তের হার  বিগত ৩০ দিন ধরে যা ৩ শতাংশের নিচে
নতুন দিল্লি, ২১ জুলাই, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে আজ সামগ্রিকভাবে ৪১ কোটি ৫৪ লক্ষ অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
আজ সকাল ৭ টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৪১ কোটি ৫৪ লক্ষ ৭২ হাজার ৪৫৫ জনকে টিকা প্রদান করা হয়েছে।
গত ২৪ ঘন্টায় ৩৪ লক্ষ ২৫ হাজার ৪৪৬ জনকে টিকা দেওয়া হয়েছে।
ভারতে এ পর্যন্ত ১ কোটি ০২ লক্ষ ৭৫ হাজার ৬১৪ জন স্বাস্থ্যকর্মী প্রথম ডোজ এবং ৭৫ লক্ষ ৯৬ হাজার ০৫৩ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৭৮ লক্ষ ১৬ হাজার ৪০২ জন কর্মী প্রথম ডোজ এবং ১ কোটি ০৫ লক্ষ ০৭ হাজার ২০৭ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১২ কোটি ৯৩ লক্ষ ৮৯ হাজার ৬৩৬ জন প্রথম ডোজ এবং ৫২ লক্ষ ১৮ হাজার ৪১৪ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ৯ কোটি ৮৬ লক্ষ ৫৫ হাজার ০৩৬ জন প্রথম ডোজ এবং ৩ কোটি ১১ লক্ষ ৪৪ হাজার ৯৩৬ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৭ কোটি ২৫ লক্ষ ৭৯ হাজার ৫২৪ জন প্রথম ডোজ এবং ৩ কোটি ২২ লক্ষ ৮৯ হাজার ৬৩৩ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,০৩ লক্ষ, ৯০ হাজার ৬৮৭ জন সুস্থ হয়ে উঠেছেন। গত ২৪ ঘন্টায় ৩৬ হাজার ৯৭৭ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৩৬ শতাংশ। দেশে গত ২৪ ঘন্টায় ৪২ হাজার ০১৫ জন নতুন করে আক্রান্ত হয়েছেন। বিগত ২৪ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪ লক্ষ ০৭ হাজার ১৭০। বর্তমানে মোট আক্রান্তের চেয়ে যা ১.৩০ শতাংশ।
গত ২৪ ঘন্টায় দেশে মোট ১৮,৫২,১৪০ টি নমুনা পরীক্ষা হয়েছে। এছাড়া সারাদেশে এ পর্যন্ত ৪৪ কোটি ৯১ লক্ষ ৯৩ হাজার ২৭৩ টি নমুনা পরীক্ষা হয়েছে।
বর্তমানের সাপ্তাহিক ভিত্তিতে আক্রান্তের হার ২.০৯ শতাংশ। দৈনিক ভিত্তিতে এই হার আজ ২.২৭ শতাংশ। দৈনিক ভিত্তিতে আক্রান্তের হার লাগাতার ৩০ দিন ধরে ৩ শতাংশের নিচে রয়েছে। এছাড়া ৪৪ দিন ধরে এই হার ৫ শতাংশের নিচে রয়েছে।
CG/ SB
(Visitor Counter : 133
আইনওবিচারমন্ত্রক
শ্রেষ্ঠ ডিজিটাল গভর্নেন্সের জন্য রাষ্ট্রপতি সুপ্রিম কোর্টের ই-কমিটি'কে প্ল্যাটিনাম পুরস্কার প্রদান করেছেন
নতুন দিল্লি, ৩০ ডিসেম্বর, ২০২০
অনলাইন ডিজিটাল ইন্ডিয়া পুরস্কার অনুষ্ঠানে শ্রেষ্ঠ ডিজিটাল গভর্নেন্সের জন্য রাষ্ট্রপতি সুপ্রিম কোর্টের ই-কমিটি'কে প্ল্যাটিনাম পুরস্কার প্রদান করেছেন।
ই-আদালত প্রকল্পটি কার্যকর করেছে সুপ্রিম কোর্টের ই-কমিটি।এই কাজে সাহায্য করেছে কেন্দ্রীয় বিচার বিভাগ এবং জাতীয় তথ্য কেন্দ্র ।ভারত সরকার মিশন মোডে এই প্রকল্প চালু করেছে।প্রকল্পটি ই-গভর্নেন্সে ক্ষেত্রে একটি উদাহরণ স্থাপন করেছে।এবছরের গত ১৪ ডিসেম্বরের হিসেব অনুযায়ী ৩৪৩ দিনে ই-লেনদেন প্রক্রিয়ার মাধ্যমে ২৩২,৪২,৮৩,৩০৪ টি লেনদেন সম্পন্ন হয়েছে। অর্থাৎ গড়ে দৈনিক ৬৭.০৬ লক্ষ ই-লেনদেন হয়েছে।
ই-আদালত পরিষেবার ওয়েবসাইট, মোবাইল অ্যাপ, এসএমএস ইমেল এর মাধ্যমে ৩২৯৩ টি আদালত প্রাঙ্গন থেকে নাগরিকরা মামলার অবস্থা,আদালতের নির্দেশ জানতে পারেন।এমনকি সাধারণ নাগরিক / মামলা-মোকদ্দমাকারি / আইনজীবিরা ১৩.৭৯ কোটি মামলা,১৩.১২ কোটি আদালতের নির্দেশ এবং রায় ২৪ঘন্টা বিনামূল্যে পাবেন।দেশ জুড়ে ডিজিটাল পরিকাঠামোর সাহায্যে ভিডিও কনফারেন্সের মাধ্যমে মহামারীর সময়েও ৫৫,৪১৭,৫৮ মামলার শুনানি চলে।
সুপ্রিম কোর্টের ই-কমিটি গঠিত হয়েছে শীর্ষ আদালতের প্রধান বিচারপতি শরদ অরবিন্দ বোবদে, বিচারপতি ধনঞ্জয় ওয়াই চন্দ্রচুর, বোম্বাই হাইকোর্টের প্রাক্তন বিচারপতি আর.সি. চভান,এর সমন্বয়ে। এই কমিটিতে চার জন সদস্য রয়েছেন ।
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৯৪.১২ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.৪৪ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ২৫,৭৮২
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৪ হাজার ৫১৮
আরোগ্যের হার বর্তমানে হয়েছে ৯৮.৭৩ শতাংশ
সাপ্তাহিক ভাবে আক্রান্তের হার বর্তমানে রয়েছে ০.৯১ শতাংশ
নতুন দিল্লি, ০৬ জুন, ২০২২
সারাদেশে এ পর্যন্ত ১৯৪.১২ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯৪ কোটি ১২ লক্ষ ৮৭ হাজার ০০০ জনকে টিকা প্রদান করা হয়েছে। মোট ২,৪৭,৭০,৪১৬ টি সেশনের মাধ্যমে এই টিকা প্রদান করা হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,৪৪,৪৮,৯০২ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৭ হাজার ২৬৭ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৪৩ হাজার ৫৭০ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫২ লক্ষ ৯৯ হাজার ৪৪৮।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ১৯ হাজার ৭৮৩ জন কর্মী প্রথম ডোজ এবং ১ কোটি ৭৫ লক্ষ ৮৯ হাজার ৯০০ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ছেন ৮৯ লক্ষ, ২৪ হাজার ১৪৩ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি, ৪৪ লক্ষ, ৪৮ হাজার ৯০২ জন।
দ্বিতীয় ডোজ পেয়েছেন ১ কোটি, ৭৬ লক্ষ, ৯৮ হাজার ৩৪৪ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯৬ লক্ষ ১৩ হাজার ৫৮৪ জন। দ্বিতীয় ডোজ পেয়েছেন ৪ কোটি ৬২ লক্ষ ৪১ হাজার ১৭৭ জন।
একইভাবে, ১৮-৪৪ বছর বয়সী ৫৫ কোটি ৭৩ লক্ষ ৩৫ হাজার ৩৪৩ জন প্রথম ডোজ এবং ৪৯ কোটি ১৮ লক্ষ ৬০ হাজার ১৩৭ জন দ্বিতীয় ডোজ পেয়েছেন।
প্রিকসান ডোজ পেয়েছেন ১১ লক্ষ, ২১ হাজার ৪৫৩ জন।
অন্যদিকে, ৪৫-৫৯ বছর বয়সী ২০ কোটি ৩২ লক্ষ ৮২ হাজার ৯৩৩ জন প্রথম ডোজ এবং ১৯ কোটি ১২ লক্ষ ৫৬ হাজার ২৬৯ জন দ্বিতীয় ডোজ পেয়েছেন।
প্রিকসান ডোজ পেয়েছেন
১৫ লক্ষ ৫৬ হাজার ২৩৮ জন।
এছাড়াও, ৬০ বছরের বেশি বয়সী ১২ কোটি ৭১ লক্ষ ১৬ হাজার ১৩০ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৯৩ লক্ষ ১০ হাজার ৭৫৬ জন।
প্রিকসান ডোজ পেয়েছেন ১ কোটি ৯৭ লক্ষ ৬১ হাজার ৬২৩ জন।
মোট প্রিকসান ডোজ পেয়েছেন ৩ কোটি ৬৬ লক্ষ ৬২ হাজার ৯০৫।
অন্যদিকে, মোট ১৯৪ কোটি ১২ লক্ষ ৮৭ হাজার ০০০ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ২৫ হাজার ৭৮২। যা মোট আক্রান্তের ০.০৬ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ২ হাজার ৭৭৯ জন রোগী আরোগ্য লাভ করেছেন। আরোগ্যের হার বর্তমানে ৯৮.৭৩ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৬ লক্ষ, ৩০ হাজার ৮৫২ জন আরোগ্য লাভ করেছেন।
দেশে গত ২৪ ঘন্টায় ৪ হাজার ৫১৮ জন নতুন করে আক্রান্ত হয়েছেন।
গত ২৪ ঘন্টায় দেশে মোট ২ লক্ষ ৭৮ হাজার ০৫৯ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৫ কোটি ২৯ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৯১ শতাংশ। অন্যদিকে, দৈনিক ভিত্তিতে এই আক্রান্তের হার ১.৬২ শতাংশে রয়েছে।
CG/ SB
(Visitor Counter : 84
নারীওশিশুবিকাশমন্ত্রক
প্রধানমন্ত্রী মাতৃ বন্দনা যোজনায় সুফলভোগীর সংখ্যা ১ কোটি ছাড়ালো
নয়াদিল্লি, ২০ সেপ্টেম্বর, ২০১৯
গর্ভবতী মহিলা ও স্তন্যদাত্রী মায়েদের জন্য কেন্দ্রীয় সরকারের ফ্ল্যাগশিপ কর্মসূচি, প্রধানমন্ত্রী মাতৃ বন্দনা যোজনায় সুফলভোগীর সংখ্যা ১ কোটি ছাড়িয়েছে। এই কর্মসূচির আওতায় গর্ভবতী মহিলা ও স্তন্যদাত্রী মায়েদের বর্ধিত পুষ্টি চাহিদা মেটানো তথা সাময়িক উপার্জনে ঘাটতির জন্য এককালীন ক্ষতিপূরণ হিসাবে অর্থ সহায়তা দেওয়া হয়ে থাকে। এই খাতে সরকারের ৪ হাজার কোটি টাকা ব্যয় হয়েছে। ২০১৭’র পয়লা জানুয়ারি থেকে এই কর্মসূচির সূচনা ও রূপায়ণ চলছে। কর্মসূচির আওতায় গর্ভবতী মহিলা ও স্তন্যদাত্রী মায়েরা তিন কিস্তিতে পাঁচ হাজার টাকা অর্থ সহায়তা পেয়ে থাকেন। এছাড়াও, জননী সুরক্ষা যোজনার মাধ্যমে আরও এক হাজার টাকা দেওয়া হয়। এই দুই কর্মসূচি থেকে মহিলারা গড়ে ৬ হাজার টাকা পেয়ে থাকেন।
প্রধানমন্ত্রী মাতৃ বন্দনা যোজনা রূপায়ণে দেশের অগ্রণী ৫টি রাজ্য ও কেন্দ্রশাসিত অঞ্চল হ’ল – মধ্যপ্রদেশ, অন্ধ্রপ্রদেশ এবং হিমাচল প্রদেশ, দাদরা ও নগর হাভেলী এবং রাজস্থান। ওডিশা ও তেলেঙ্গানায় এই কর্মসূচির রূপায়ণ এখনও শুরু হয়নি। কর্মসূচি রূপায়ণ প্রক্রিয়াকে ত্বরান্বিত করতে মহিলা ও শিশু কল্যাণ মন্ত্রক আঞ্চলিক পর্যায়ে গুয়াহাটি, জয়পুর ও চন্ডীগড়ে সম্প্রতি কর্মশিবিরের আয়োজন করেছে।
মন্ত্রকের দেওয়া পরিসংখ্যান অনুযায়ী, এই কর্মসূচিতে পশ্চিমবঙ্গ থেকে উপকৃতের সংখ্যা ৪ লক্ষ ৫৩ হাজার ১০। সারা ভারতে সুফলভোগীর সংখ্যা ১ কোটি ১১ হাজার ২০০।
CG/BD/SB
(Visitor Counter : 158
প্রধানমন্ত্রীরদপ্তর
জি-২০-তে ভারতের সভাপতিত্বে তাদের সমর্থনের জন্য বিশ্ব নেতৃত্বকে প্রধানমন্ত্রীর ধন্যবাদ এবং কৃতজ্ঞতা প্রকাশ
নয়াদিল্লি, ৫ ডিসেম্বর ২০২২
জি-২০-তে ভারতের সভাপতিত্বে তাঁর সমর্থনের জন্য প্রধানমন্ত্রী শ্রী নরেন্দ্র মোদী ফরাসী রাষ্ট্রপতি ইমানুয়েল ম্যাক্রঁ-কে ধন্যবাদ জানান। ফরাসী রাষ্ট্রপতির এক ট্যুইটের উত্তরে প্রধানমন্ত্রী ট্যুইট করে বলেন –
“ধন্যবাদ বন্ধু @EmmanuelMacron! সারা বিশ্বে মানবতার সঙ্গে সংশ্লিষ্ট বিভিন্ন বিষয়ে বিশ্বের দৃষ্টি আকর্ষণের জন্য যেহেতু আমরা কাজ করি, ভারতের জি-২০ সভাপতিত্বকালে আপনার সঙ্গে আরও ঘনিষ্ঠভাবে আলোচনার দিকে আমি তাকিয়ে রয়েছি।”
জাপানের প্রধানমন্ত্রী ফুমিও কিশিদা-র ধন্যবাদজ্ঞাপক ট্যুইটের উত্তরে প্রধানমন্ত্রী শ্রী মোদী ট্যুইট করে বলেন –
“আপনার সদিচ্ছা খুবই গুরুত্বপূর্ণ। বিশ্বের উন্নতিকল্পে জাপানের প্রভূত অবদান রয়েছে এবং আমি স্থির নিশ্চিত যে বিভিন্ন ক্ষেত্রে জাপানের সাফল্য থেকে বিশ্ব নিরন্তর শিক্ষা নেবে। @kishida230”
ভারতের জি-২০ সভাপতিত্ব নিয়ে স্পেনের প্রধানমন্ত্রী পেদ্রো সানচেজ-এর শুভেচ্ছার উত্তরে প্রধানমন্ত্রী তাঁর সদয় বার্তার জন্য তাঁকে কৃতজ্ঞতা জানান এবং ট্যুইট করে বলেন –
“মিঃ@sanchezcastejon, আপনার সদয় বার্তার জন্য কৃতজ্ঞতা জানাই। আগামী প্রজন্মকে উন্নত বিশ্ব উপহার দিতে বর্তমান সময়ের চ্যালেঞ্জগুলির নিরসনে যৌথভাবে কাজ করার আপনার মতামতকে পূর্ণ সমর্থন করি।”
ইউরোপীয় কাউন্সিলের প্রেসিডেন্ট চার্লস মিশেল-এর ধন্যবাদজ্ঞাপক বার্তার উত্তরে প্রধানমন্ত্রী তাঁকে শুভেচ্ছা জানান এবং ট্যুইট করে বলেন –
“ধন্যবাদ মিঃ @CharlesMichel। বিশ্বের অধিক উন্নতির স্বার্থে আমরা যেহেতু যৌথভাবে কাজ করি, তাই আপনার সক্রিয় অংশগ্রহণের দিকে তাকিয়ে রয়েছি।”
ভারতের জি-২০-র সভাপতিত্বে মার্কিন রাষ্ট্রপতি জো বাইডেনের সমর্থনের জন্য প্রধানমন্ত্রী শ্রী নরেন্দ্র মোদী তাঁকে ধন্যবাদ জানিয়েছেন।
মার্কিন রাষ্ট্রপতির ট্যুইটের উত্তরে প্রধানমন্ত্রী ট্যুইট করে বলেন –
“ধন্যবাদ@POTUS। আপনার মূল্যবান সমর্থন জি-২০-তে ভারতের সভাপতিত্বের শক্তির অঙ্গ হয়ে উঠবে। উন্নত পৃথিবী গড়ে তুলতে আমাদের একযোগে কাজ করা গুরুত্বপূর্ণ।”
PG/AB/DM
(
তথ্যওসম্প্রচারমন্ত্রক
সুখী জীবনযাপনের জন্য প্রত্যেক ব্যক্তির অবলম্বন প্রয়োজন : ৫৩তম আইএফএফআই-তে প্রদর্শিত হল ‘টনিক’
‘টনিক’ হল এমন এক চলচ্চিত্র যা প্রবীণ নাগরিকদের স্বপ্ন দেখতে সাহায্য করে : পরিচালক অভিজিৎ সেন এবং অভিনেতা দেব
“আজকের অতি-উদ্বিগ্ন এবং অতি-রক্ষাকারী প্রজন্ম যারা তাদের পিতা-মাতার প্রয়োজনকে উপেক্ষা করে”
“মনের দিক থেকে প্রত্যেক চলচ্চিত্রকার চান একদিনের জন্য হলেও তাঁর ছবি বড় পর্দায়ই দেখানো হোক”
গোয়া, ২৭ নভেম্বর ২০২২
#IFFIWood
এক অধিকারসর্বস্ব ও কর্তৃত্বমূলক সন্তান তাঁর প্রবীণ নাগরিক পিতাকে বিভিন্ন নিয়মের বেড়াজালে বেঁধে রেখে মনে করে যে সে যা করছে সেটাই তার পিতার পক্ষে সবথেকে ভাল। একজন পিতা যাঁর অপূর্ণ স্বপ্ন পূরণের চাহিদা রয়েছে তিনি একটি টনিক চান যা সুখী জীবনযাপনের ওষুধ। “যদি তোমার কাছে সেই টনিক থাকে তাহলে তুমি পৃথিবী জয় করতে পার” – যা একজন প্রবীণ নাগরিক পিতা বলে থাকেন।
বাংলা চলচ্চিত্র ‘টনিক’ ৫৩তম ভারত আন্তর্জাতিক চলচ্চিত্র উৎসব -এর প্যানোরামা বিভাগে প্রদর্শিত হয়। চলচ্চিত্রের প্রধান চরিত্র, যাকে প্রতীকী অর্থে ‘টনিক’ বলা হচ্ছে যেহেতু একজন প্রবীণ নাগরিককে আনন্দময় জীবন উপভোগ করতে সে আস্থা এবং সহায়তা যোগাচ্ছে।
আজ গোয়ায় আইএফএফআই-এর ‘টক টেবিল’ সেশনে বক্তব্য রাখতে গিয়ে প্রাক্তন এফটিআইআই অ্যাকাডেমিক ইনচার্জ এবং সত্যজিৎ রায় ফিল্ম অ্যান্ড টেলিভিশন ইনস্টিটিউট -এর স্নাতক পরিচালক অভিজিৎ সেন বলেন, এই ছবির মূল বিষয় হল, সুখী জীবনযাপনের স্বার্থে প্রত্যেক ব্যক্তির অবলম্বন প্রয়োজন। ছবিটির একটি আকর্ষণীয় নামকরণ করেছেন তিনি যাতে করে দ্ব্যর্থহীনভাবেই মূল বিষয়টি তুলে ধরা যায়। এজন্যই তিনি ছবির নামকরণ করেছেন ‘টনিক’।
এই ছবির নায়ক টনিক, যার চরিত্রায়ন করেছেন অভিনেতা দেব, এই ‘টক টেবিল’ সেশনে উপস্থিত ছিলেন। দেব মনে করেন, এই ছবিটি মানব সম্পর্কের ওপর নির্মিত। “আজকের আত্মসচেতন এবং আত্মমুখী প্রজন্ম যাঁরা তাঁদের পিতা-মাতার চাহিদা, স্বপ্ন ও আশা-আকাঙ্ক্ষাকে উপেক্ষা করেন এই ছবিতে তা ফুটিয়ে তোলা হয়েছে” – বলে তিনি মন্তব্য করেন।
অভিনেতা দেব জানান যে এই ছবিটি গত বছর কোভিড পরবর্তী সময়ে টানা ১১১ দিন বিভিন্ন প্রেক্ষাগৃহে দেখানো হয়েছে। কোভিড পরবর্তী সময়ে খুব কম ছবিই এই সাফল্য পেয়েছে।
আইএফএফআই-এর মতো এক বিরাট মঞ্চ, যেখানে অনেক নামকরা ছবি দেখানো হয় এবং প্রবাদপ্রতীম ব্যক্তিত্বদের দেখা মেলে, সেখানে এই ছবির প্রদর্শনকে ‘টনিক’ ছবিটির সঙ্গে যুক্ত ব্যক্তিরা সৌভাগ্য বলে মনে করে।
ফিল্ম মিডিয়া সম্পর্কে বলতে গিয়ে দেবের মত হল ওটিটি-র মাধ্যমে ভারতীয় আঞ্চলিক ছবিগুলি আন্তর্জাতিক দর্শক পেয়েছে। মনে মনে প্রত্যেক চলচ্চিত্রকারই চান, একদিনের জন্য হলেও তাঁর ছবি বড় পর্দায় প্রদর্শিত হোক! “সিনেমা ৭২ মিলিমিটারের জন্য। সিনেমা বড় পর্দার জন্য তৈরি হয়।”
‘টনিক’ ছবিটি সম্পর্কে
বছর ৭০-এর অবসরপ্রাপ্ত জলধর সেন তাঁর স্ত্রী, পুত্র, পুত্রবধূ এবং নাতনিকে নিয়ে বসবাস করেন। তাঁর সন্তানের অতিরিক্ত অধিকার সচেতনতা ও কর্তৃত্বমূলক স্বভাবের জন্য সংসারে ঝঞ্ঝাট সৃষ্টি হয়। জলধরবাবু বিদেশ সফরের পরিকল্পনা করেন এবং টনিক নামে এক ট্র্যাভেল এজেন্টের সঙ্গে তাঁর পরিচয় ঘটে। তাঁর জীবনে এই ব্যক্তি এক অলৌকিক পরিবর্তন নিয়ে আসে। বিদেশ সফর যখন বাতিল করতে হয়, এই বৃদ্ধ দম্পতি দার্জিলিং যাওয়ার এক পরিকল্পনা করেন পুত্রকে না জানিয়েই। কিন্তু জলধরবাবু সেখানে গিয়ে অসুস্থ হয়ে পড়েন।
PG/AB/DM
(Visitor Counter : 136
স্বাস্থ্যওপরিবারকল্যাণমন্ত্রক
কেরলের স্বাস্থ্যমন্ত্রী কে কে শৈলজা কেন্দ্রীয় স্বাস্থ্যমন্ত্রীর সঙ্গে সাক্ষাৎ করলেন
নয়াদিল্লি, ৭ জুন, ২০১৯
কেরলের স্বাস্থ্যমন্ত্রী শ্রীমতী কে কে শৈলজা আজ কেন্দ্রীয় স্বাস্থ্যমন্ত্রী ডঃ হর্ষ বর্ধনের সঙ্গে সাক্ষাৎ করে নিপা জীবানুজনিত অসুস্থতা মোকাবিলা করার জন্য কি কি ব্যবস্থা কেরল প্রশাসন নিয়েছে তা ব্যক্ত করেন। প্রসঙ্গত, এ ব্যাপারে কেন্দ্রীয় স্বাস্থ্যমন্ত্রী নিয়মিত নজর রাখছেন। ডঃ হর্ষ বর্ধন কেরলের স্বাস্থ্যমন্ত্রীকে সবরকম কেন্দ্রীয় সহায়তার আশ্বাস দিয়েছেন।
কেরলে ইতিমধ্যেই কেন্দ্রীয় স্বাস্থ্য মন্ত্রক এবং আইসিএমআর-এর বিশেষজ্ঞরা পৌঁছে গিয়েছেন এবং এই জীবানু মোকাবিলায় সবরকম ব্যবস্থা নিতে কেরল সরকারকে সাহায্য করছেন।
নিপা জীবানু দ্বারা আক্রান্ত রোগীর অবস্থা বর্তমানে স্থিতিশীল রয়েছে। নতুন কোনও রোগীর সন্ধান পাওয়া যায়নি।
SSS/DM
(Visitor Counter : 108
প্রধানমন্ত্রীরদপ্তর
বিশ্ব হস্তি দিবসে হস্তি সংরক্ষণকারীদের প্রচেষ্টাকে সাধুবাদ জানালেন প্রধানমন্ত্রী
বিগত ৮ বছরে হস্তি সংরক্ষণ বৃদ্ধি পাওয়ায় প্রধানমন্ত্রী সন্তোষ প্রকাশ করেছেন
নয়াদিল্লি, ১২ আগস্ট, ২০২২
বিশ্ব হস্তি দিবস উপলক্ষে প্রধানমন্ত্রী শ্রী নরেন্দ্র মোদী হস্তি সংরক্ষণকারীদের প্রচেষ্টাকে সাধুবাদ জানিয়েছেন। গত ৮ বছরে হস্তি সংরক্ষণ বৃদ্ধি পাওয়ায় সন্তোষ প্রকাশ করেছেন প্রধানমন্ত্রী।
একগুচ্ছ ট্যুইট বার্তায় প্রধানমন্ত্রী জানিয়েছেন;
“#WorldElephantDay-তে হাতিদের রক্ষায় আমাদের দায়বদ্ধতা পুনরায় ব্যক্ত করছি। আপনারা জেনে খুশি হবেন সমগ্র এশিয়ার হাতির ৬০ শতাংশই রয়েছে ভারতে। গত ৮ বছরে হাতিদের জন্য সংরক্ষিত উদ্যান বৃদ্ধি পেয়েছে। হাতিদের রক্ষার কাজে যাঁরা যুক্ত আমি তাঁদের সাধুবাদ জানাই।”
“ভারতে মানুষ এবং জীবজন্তুদের মধ্যে সংঘর্ষ যথা সম্ভব কমিয়ে আনার যে বৃহত্তর চেষ্টা চলেছে, পরিবেশগত সচেতনতা বৃদ্ধিতে স্থানীয় অধিবাসী এবং তাদের প্রথাগত ভাবনাকে সংযুক্ত করার ক্ষেত্রে হাতি সংরক্ষণে সাফল্যকে এক সদর্থক পদক্ষেপ হিসেবে দেখা উচিত।”
PG/AB/NS
(
শিল্পওবাণিজ্যমন্ত্রক
ভারত বিশ্বের উদ্ভাবনীর কেন্দ্রস্থলে পরিণত হবে; স্টার্ট-আপ ভারতে উৎপাদনে গতি আনবে : পীযূষ গোয়েল
নয়াদিল্লি, ১৫ অক্টোবর, ২০১৯
ভারত আগামীদিনে বিশ্বের স্টার্ট-আপ-এর রাজধানীতে পরিণত হবে। এখানে সবথেকে বেশি স্টার্ট-আপ-এর রেজিস্ট্রেশন হয়েছে বলে জানালেন কেন্দ্রীয় শিল্প, বাণিজ্য ও রেলমন্ত্রী শ্রী পীযূষ গোয়েল। নতুন দিল্লিতে ‘সিইআরএউইক’ আয়োজিত ইন্ডিয়া এনার্জি ফোরাম, ২০১৯-এর তৃতীয় পর্বে অংশ নিয়ে একথা জানান তিনি। অনুষ্ঠানে কেন্দ্রীয় নতুন ও পুনর্নবীকরণযোগ্য শক্তিমন্ত্রী শ্রী আর কে সিং এবং কয়লা ও খনি মন্ত্রী শ্রী প্রহ্লাদ যোশী উপস্থিত ছিলেন।
শ্রী গোয়েল বলেন, খুব শীঘ্রই ভারত বিশ্বের উদ্ভাবনী কেন্দ্রস্থলে পরিণত হবে। স্টার্ট-আপ ক্ষেত্রকে উৎসাহ দিতে সরকার যথেষ্টই অর্থ বরাদ্দ করেছে যাতে দেশীয় কোম্পানি নতুন নতুন উদ্ভাবনমূলক পরিকল্পনা নিয়ে ব্যবসা করতে পারে। তিনি বলেন, দেশের প্রত্যন্ত অঞ্চলের যুব উদ্যোগপতিরা নতুন নতুন ভাবনা নিয়ে একাধিক অর্থনৈতিক এবং সামাজিক সমস্যা সমাধানে এগিয়ে এসেছেন। স্টার্ট-আপ ক্ষেত্রে যেভাবে নতুন ছেলেমেয়েরা এগিয়ে এসেছে তাতে এক্ষেত্রে এক বিপ্লব এসেছে যা গর্বের বিষয়। কেন্দ্রীয় শিল্প ও বাণিজ্য মন্ত্রী বলেন, বিশ্বে বাণিজ্য যুদ্ধ নিয়ে ভারতের উদ্বিগ্ন হওয়ার কিছু নেই। শুধুমাত্র ভর্তুকি, অসাধু বাণিজ্য এবং বাণিজ্য প্রতিযোগিতার মাধ্যমে একটা দেশ কখনই উন্নতি করতে পারে না। সারা বিশ্বে সম্পদের সমহারে বন্টন এবং সমানভাবে উন্নয়নের প্রয়োজন। এক্ষেত্রে মুক্ত ও স্বচ্ছ বাণিজ্য দরকার। তিনি আরও বলেন, যে সমস্ত দেশ উৎপাদন ক্ষেত্রে সমস্যার সম্মুখীন হয়েছে, ভারত তাদের দিকে সাহায্যের হাত বাড়িয়ে দিয়েছে। শ্রী গোয়েল আরও বলেন, ২০২৩ সালের মধ্যে ভারতীয় রেল পুরোপুরি বিদ্যুৎচালিত হয়ে উঠবে। এমনকি, ২০৩০ সালের মধ্যে ভারতীয় রেলে পুনর্নবীকরণযোগ্য ও পরিচ্ছন্ন শক্তি ব্যবহার করা হবে। আগামীদিনে শক্তিক্ষেত্রে ১০০ শতাংশ প্রত্যক্ষ বিদেশি বিনিয়োগের ছাড়পত্র পাওয়া যাবে বলে তিনি আশা প্রকাশ করেছেন। এতে ভারতে শক্তিক্ষেত্রে ৭০ কোটি মার্কিন ডলার বিনিয়োগ সম্ভব হবে এবং দেশ বিদ্যুৎ ক্ষেত্রে স্বনির্ভর হয়ে উঠবে। অনুষ্ঠানে শ্রী গোয়েল ভারত এবং মার্কিন যুক্তরাষ্ট্রের মধ্যে দ্বিপাক্ষিক বাণিজ্যিক সম্পর্কের বিভিন্ন দিক তুলে ধরেন।
১৩-১৫ই অক্টোবর আয়োজিত এই অনুষ্ঠানে ভারতীয় এবং আঞ্চলিক শক্তি উৎপাদনকারী সংস্থার প্রতিনিধি ও সরকারি আধিকারিকরা উপস্থিত ছিলেন।
CG/SS/DM
(Visitor Counter : 112
সংখ্যালঘুবিষয়কমন্ত্রক
সংখ্যালঘু সম্প্রদায়ের ছাত্রছাত্রীদের জন্য প্রাক ম্যাট্রিক ও ম্যাট্রিক পরবর্তী বৃত্তির ব্যবস্থা
নয়াদিল্লী, ২০ ডিসেম্বর, ২০২১
সংখ্যালঘু বিষয়ক মন্ত্রক বৌদ্ধ, খ্রীষ্টান, জৈন, মুসলিম, পার্শি ও শিখ সম্প্রদায়ের আর্থিকভাবে পিছিয়ে পড়া ছাত্রছাত্রীদের শিক্ষাগত দিক থেকে ক্ষমতায়ণের জন্য প্রাক ম্যাট্রিক ও ম্যাট্রিক পরবর্তী বৃত্তির ব্যবস্থা করে থাকে। ২০১৪-১৫ অর্থবর্ষ থেকে ৫ কোটি ১০ লক্ষের বেশি বৃত্তি জাতীয় বৃত্তি পোর্টাল বা এনএসপি-র মাধ্যমে ছাত্রছাত্রীদের দেওয়া হয়েছে। এই অর্থ সুবিধাভোগীদের অ্যাকাউন্টে সরাসরি পাঠানো হয়েছে। প্রকল্পে ৫২ শতাংশ সুবিধাভোগীই ছাত্রী।
২০১৮-১৯ থেকে ২০২০-২১ অর্থবর্ষের মধ্যে ৫২৫৩ কোটি ৩১ লক্ষ টাকা এই প্রকল্পে অর্থ বরাদ্দ করা হয়েছে। এর মধ্যে সুবিধাভোগীদের কাছে ৫১২৩ কোটি ৪ লক্ষ টাকা অর্থ পৌঁছে দেওয়া হয়েছে। এই সময়কালে এই প্রকল্পের সুবিধা পেতে ২ কোটি ৫৩ লক্ষ ৭৭ হাজার ৫৩৫ জন আবেদন করেছিল। এরমধ্যে ১ কোটি ৮৫ লক্ষ ৭৯ হাজার ৩৪৫ জনের আবেদন মঞ্জুর করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সংখ্যালঘু বিষয়ক মন্ত্রী শ্রী মুক্তার আব্বাস নকভি।
CG/CB/NS
(Visitor Counter : 74
স্বাস্থ্যওপরিবারকল্যাণমন্ত্রক
পোলিও জাতীয় টিকাদানের পরিবর্তিত তারিখ ৩১শে জানুয়ারি, ২০২১
রাষ্ট্রপতি ৩০শে জানুয়ারি ২০২১ এ এন আই ডি চালু করবেন
নতুন দিল্লি, ১৪ জানুয়ারি, ২০২১
সারা দেশ জুড়ে আগামী ১৬ জানুয়ারি, প্রধানমন্ত্রী কোভিড ভ্যাকসিন দেওয়ার আনুষ্ঠানিক সূচনা করবেন। এটি হবে দেশের সর্ববৃহৎ টিকাকরণ অভিযান। এরই পরিপ্রেক্ষিতে কেন্দ্রীয় স্বাস্থ্য ও পরিবারকল্যাণ মন্ত্রকের পক্ষ থেকে রাষ্ট্রপতির সচিবালয় সঙ্গে আলোচনার ভিত্তিতে সিদ্ধান্ত নেওয়া হয়েছে যে, পোলিও ভ্যাকসিন দেওয়ার দিন পরিবর্তিত হয়ে ৩১ জানুয়ারি হয়েছে। ওই দিন জাতীয় টিকাকরণ দিবস বা পোলিও রবিবার।
এর আগে মাননীয় রাষ্ট্রপতি ৩০ জানুয়ারি সকাল ১১ টা ৪৫ মিনিটে রাষ্ট্রপতি ভবনে কয়েকটি শিশুকে পোলিও ড্রপ খাওয়াবেন।
স্বাস্থ্যমন্ত্রকের এই সিদ্ধান্তের ফলে করোনা মোকাবিলার ক্ষেত্রে কোভিড ভ্যাকসিন দেওয়ার কার্যক্রমের সঙ্গে নন-কোভিড অপরিহার্য পরিষেবা প্রদানের কোন বিরূপ প্রভাব পড়বে না।
বিজ্ঞানওপ্রযুক্তিমন্ত্রক
কোভিড – ১৯ সংক্রমণ সনাক্তকরণে সিএসআইআর – সিএফটিআরআই, পরীক্ষার সরঞ্জাম সরবরাহ করছে
নতুনদিল্লি, ৭ এপ্রিল, ২০২০
মাইসুরুতে গত ২৪ ঘন্টায় আরো ৭ জনের শরীরে কোভিড – ১৯ ধরা পড়েছে। এরফলে সেখানে মোট সংক্রমিতের সংখ্যা বেড়ে দাঁড়ালো ২৮। কর্নাটক স্বাস্থ্যদপ্তর সূত্র এখবর জানা গেছে। মাইসুরু ভিত্তিক সিএসআইআর - সিএফটিআরআই – সেন্ট্রাল ফুড টেকনোলজিক্যাল রিসার্চ ইনস্টিটিউট  জেলা প্রশাসনকে নমুনা পরীক্ষার সরঞ্জাম এবং রাসায়নিক সামগ্রী সরবরাহ করছে।
কারোর শরীরে কোভিড–১৯ সংক্রমিত হয়েছে কি না, তা জানার জন্য যে পদ্ধতি অবলম্বন করা হয়, তা হল রিয়েল টাইম পলিমেরাস চেইন রিঅ্যাকশন । এই পিসিআর পদ্ধতির মাধ্যমে ভাইরাসের আরএনএ বার করা হয়। এই পুরো প্রক্রিয়াটি পিসিআর মেশিনের মাধ্যমে করা হয়ে থাকে।
মাইসুরুপ জেলাতে কোভিড - ১৯ সংক্রমণ যথেষ্ট নজরে আসছে। যে সমস্ত লোকেদের কোরায়েন্টাইনে রাখা হচ্ছে, তাদের মাঝে মাঝে এই পরীক্ষা করা হচ্ছে। এরফলে প্রচুর নমুনা পরীক্ষায় সাহায্য করার জন্য জেলা প্রশাসনকে সিএসআইআর – সিএফটিআরআই ২টি পিসিআর মেশিন এবং ১টি আরএনএ নিষ্কাশন মেশিন সরবরাহ করেছে।
সিএসআইআর – সিএফটিআরআই এর নির্দেশক ডক্টর কেএসএমএস রাঘবরাও জানিয়েছেন, যন্ত্র সরবরাহের পাশাপাশি তাঁরা ২ জন দক্ষ টেকিনিশিয়নকেও জেলা প্রশাসনের কাছে পাঠিয়েছেন।
পিসিআর মেশিনগুলি ৫ এপ্রিল মাইশোর মেডিকেল কলেজ এন্ড রিসার্চ ইনস্টিটিউটকে হস্তান্তরিত করা হয়েছে। জেলার নোডাল অফিসার, ভাইরাস রিসার্চ এন্ড ডাইগনস্টিকস ল্যাবোরেটরি  এর ডক্টর অম্রুতা কুমারী জানিয়েছেন, আরএনএ নিষ্কাশন যন্ত্রটিও এক সপ্তাহের মধ্যে পৌঁছে যাবে। এর ফলে বর্তমানে যত পরিমাণ নমুনা পরীক্ষা হচ্ছে, তার ৩ গুন পরীক্ষা করা সম্ভব হবে।
(CG/CB